stanford-oval/wikipedia huggingface dataset:
Paralímni (Famagusta)

| Paralímni Paralímnin kunta Παραλίμνι Δήμος Παραλιμνίου |
| --- | --- |
 Paralímnin vanha ja uusi katedraali.
 Paralímni
 Koordinaatit: 35°1′29″N, 34°0′45″E 
Valtio:   Kypros
Alue:  Famagusta
Hallinto:  
 – Asutustyyppi:  kaupunki ja kunta
Väkiluku (2011):  14 963
Aikavyöhyke:  UTC+2
 – Kesäaika:  UTC+3
 
 www.paralimni.org.cy 
Infobox OKVirheellinen NIMI-arvo: 
Paralímni (kreik. Παραλίμνι) on kaupunki ja kunta (Δήμος Παραλιμνίου, Dímos Paralimníou) Famagustan alueella Kyproksen tasavallassa Kyproksen saarella. Sen väkiluku on 14 963 (2011).
Paralímnin Protaráksen rantaa.
Paralímni sijaitsee Kyproksen saaren itärannalla. Kaupungin asukasluku on kasvanut huomattavasti sen jälkeen, kun Turkin armeija vuonna 1974 miehitti saaren pohjoisosan eli Pohjois-Kyproksen. Sen jälkeen rajan yli on tullut tuhansittain kyproksenkreikkalaisia pakolaisia. Paralímnin kaupunginosa Protarás on suosittu lomakohde.
Aiheesta muualla

Kuvia tai muita tiedostoja aiheesta Paralímni Wikimedia Commonsissa
Δήμος Παραλιμνίου. Paralímnin kunnan verkkosivut. (kreikaksi)
Famagustan alue
| --- | --- |
Kunnat (dímos):  Agía Nápa · Akanthoú · Derýneia · Famagusta (Ammóchostos) · Lefkónoiko · Lýsi · Paralímni · Sotíra
Yhdyskunnat (koinótita):  Acherítou · Áchna · Afáneia · Agía Triáda · Ágios Andrónikos Gialoúsas · Ágios Andrónikos Trikómou · Ágios Charíton · Ágios Efstáthios · Ágios Geórgios Spatharikoú · Ágios Iákovos · Ágios Ilías · Ágios Nikólaos Lefkonoíkou · Ágios Sérgios · Ágios Symeón · Ágios Theódoros Karpasías · Agkastína · Alóa · Árdana · Arnadí · Ártemi · Ássia · Avgolída · Avgórou · Bogázi · Davlós · Eftakómi · Égkomi · Flamoúdi · Frénaros · Gaïdourás · Galáteia · Galinóporni · Gastriá · Génagra · Geráni · Gialoúsa · Goúfes · Gýpsou · Kalopsída · Knódara · Koilánemos · Kóma tou Gialoú · Kómi Kepír · Kontéa · Kornókipos · Koróvia · Koúklia · Krídia · Lápathos · Leivádia Trikómou · Leonárisso · Limniá · Liopétri · Lythrágkomi · Makrásyka · Mántres Trikómou · Marátha · Marathóvounos · Melánarka · Meloúnta · Miliá · Monarká · Mousoulíta · Néta · Óvgoros · Patríki · Peristeróna · Perivólia tou Trikómou · Pigí · Platáni · Platanissós · Prasteió Mesaorías · Psyllátos · Pyrgá · Rizokárpaso · Santaláris · Sínta · Spatharikó · Strongylós · Stýlloi · Sýgkrasi · Távrou · Tziáos · Tríkomo · Trypiméni · Vasíli · Vathýlakas · Vatylí · Vitsáda · Voukolída
Kyproksen kunnat
| --- | --- |
Famagustan alue:  Agía Nápa · Akanthoú · Derýneia · Famagusta (Ammóchostos) · Lefkónoiko · Lýsi · Paralímni · Sotíra
Kyrenian alue:  Karavás · Kyrenia (Kerýneia) · Lápithos
Lárnakan alue:  Aradíppou · Athiénou · Dromolaxiá-Meneoú · Lárnaka · Léfkara · Livádia
Limassolin alue:  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas
Nikosian alue:  Ágios Dométios · Aglantziá · Dáli · Égkomi · Géri · Kythréa · Lakatámeia · Latsiá · Mórfou · Nikosia (Lefkosía) · Stróvolos · Tséri
Páfoksen alue:  Geroskípou · Páfos · Pégeia · Póli
Patterdalenterrieri

| Patterdalenterrieri |
| --- | --- |

Avaintiedot
Alkuperämaa:   Englanti,  Iso-Britannia
Rodun syntyaika:  1900-luku
Alkuperäinen käyttö:  luolametsästys
Nykyinen käyttö:  luolametsästys, harrastuskoira
Elinikä:  11–15 vuotta
Muita nimityksiä:  Black Fell Terrier
FCI-luokitus:  ei
Ulkonäkö
Paino:  5,5–9 kg
Säkäkorkeus:  25,5–38 cm
Väritys:  musta, punainen, maksa, grizzle, black & tan, pronssi
Patterdalenterrieri (Patterdale Terrier) on Britanniasta kotoisin oleva luolakoiraksi jalostettu koirarotu. FCI ei tunnusta sitä, ja suurista kansallisista kenneljärjestöistä sen tunnustaa vain United Kennel Club (UKC).
Ulkonäkö

Patterdalenterrieri on yleisvaikutelmaltaan vahva ja kompakti. Luolakoirana sen pitää pystyä ahtautumaan maan alla pienistäkin väleistä, joten sen tulee olla taipuisa. Työskentelystä saaduista arvista ei näyttelyissä tule rangaista, vaan niitä pidetään kunnioitettavina.
Pää ja kuono ovat vahvat ja voimakkaat. Pää on suhteessa koiran kokoon. Päässä ei saa olla ylimääräistä ihoa eikä ryppyjä. Purenta on suora tai leikkaava, työssä murtuneet tai irronneet etuhampaat eivät ole rangaistavia näyttelykehässä. Kirsu on väriltään musta, lukuun ottamatta maksan värisiä koiria, joilla se on ruskea.
Silmät ovat keskikokoiset, soikeat tai mantelinmuotoiset eivätkä saa olla ulkonevat tai pullistuvat loukkaantumisriskin takia. Väriltään ne ovat harmoniassa turkin värin kanssa, mutta eivät koskaan siniset.
Korvat ovat kolmion muotoiset, poskenmyötäiset ja kooltaan pienet tai keskikokoiset.
Runko on neliömäinen tai hiukan korkeutta pidempi. Rintakehä on muodoltaan soikea, ja keskikokoisten miesten käsien pitäisi yltää sen ympäri lapojen takaa, niin että peukalot ja keskisormet koskevat toisiaan. Selän pituus on suhteessa korkeuteen, liian lyhyt selkä tekee koirasta kömpelön.
Raajat ovat suorat ja lihaksikkaat. Tassut ovat soikeat ja polkuanturat kovat.
Häntä on korkealle kiinnittynyt mutta ei selän päälle kaatuva. Jos häntä typistetään, siitä leikataan vain yksi kolmas- tai neljäsosa, jotta se jää noin kämmenen levyiseksi, koska joskus hännästä vetäminen on ainut keino saada koira ulos luolasta. Suomessa ja monissa muissa Euroopan maissa typistäminen on nykyään kiellettyä.
UKC:n rotumääritelmän mukaan patterdalenterrierin säkäkorkeus on 25,5–38 senttiä ja paino suhteessa korkeuteen. Patterdale Terrier Club of America:n mukaan keskipaino on 5,5–9 kiloa.
Ulkonäkö > Turkki

Patterdalenterrierin kolme turkkityyppiä:
sileä:
Turkki on kokonaan lyhyttä ja sileää. Karvan tekstuuri on karkea, kiiltävä ja jäykkä. Turkki ei ole aaltoileva.
karkea:
Koko turkki on karkeaa ja pidempää, myös naamassa ja korvissa.
broken:
Välimuoto sileää ja karkeaa karvaa. Päällysturkki on pidempi kuin sileäkarvaisella, rakenteeltaan se on karkeaa ja jäykkää, lisäksi se voi olla aaltoilevaa. Koiralla voi olla naamassa pidempää karvaa, joka muodostaa snautserimaisen parran, viikset ja kulmakarvat.
Kaikilla turkkityypeillä on kaksinkertainen suojaava ja säänkestävä turkki sekä pehmeä, tiheä aluskarva. Oikeanlainen turkki suojaa koiraa maan alla kosteudelta ja juurakoilta. Metsästäessä syntyneiden arpien tai hiertymien vahingoittama turkki ei ole näyttelyissä rangaistava, jos sen yleinen tekstuuri voidaan määrittää.
UKC:n rodulla sallimat värit ovat: musta (joitakin vaaleampi karvoja sallitaan), punainen (keltaruskeasta syvään ruskeaa, mahdollisesti mustaa kuonon ympärillä), maksa (tummasta pähkinästä vaaleamman ruskeaan), grizzle (mustaan sekoittunut muunvärisiä karvoja), black & tan, pronssi. PTCA hyväksyy mustan, punaisen, suklaan ja black & tanin.
Suurin osa koirista on väriltään mustia.
Valkoiset merkit ovat sallittuja rinnassa ja jaloissa, mutta muualla ne ovat virhe. Niitä ei kuitenkaan saa sekoittaa arpikarvaan, joka on sallittua muuallakin kehossa.
Luonne

Patterdalenterrieri on rohkea ja sinnikäs pieni terrieri, aina valmis työskentelemään. Rotu on miellyttämishaluinen ja uskollinen. Aktiivisena rotuna patterdalenterrieri vaatii paljon liikuntaa.
Rodun tulisi olla rauhallinen ihmisten, karjan ja muiden koirien kanssa. Etenkin muiden koirien kanssa toimeen tuleminen on tärkeää, koska samassa luolastossa on usein monta koiraa yhtä aikaa.
Rotu on noussut suosiossa myös seurakoirana, koska se on monia muita työterrierirotuja rauhallisempi, rennompi ja mukautuvaisempi.
Historia

Patterdalenterrieri on kehitetty Pohjois-Englannin järviseudulla fellterrieri tyyppisistä koirista. Fellterrierejä käytettiin metsästämään pääasiassa kettuja, ja sen tarkoitus oli karkottaa saalis maan pinnalle tai tappaa se. Terrierejä kasvatettiin niiden metsästysominaisuuksien mukaan, joten ne vaihtelivat paljon ulkonäöltään. Järviseutu on maastoltaan vaativaa, eikä hevosia voitu käyttää metsästykseen, joten metsästäjä ja koirat kävelivät päivittäin pitkiä matkoja. Terrierien tuli olla kestäviä pysyäkseen mukana ja jaksaakseen vielä mennä luolaan ketun perään.
Patterdalenterrierin kehitti alun perin Järviseudulla asunut metsästäjä Joe Bowman, joka toimi suuren osan elämästään Ullswater Foxhounds kennelin ja sen järjestämien jahtien johtajana. Bowman kehitti patterdalenterrierin risteyttämällä sinimustan borderterrierin black & tan fellterrierin kanssa ja nimesi rodun synnyinkylänsä Patterdalen mukaan.
1920-luvulle mennessä patterdalenterrieristä oli kehittynyt jo selvä rotutyyppi. Bowmanin jälkeen rotua kehittivät eteenpäin Cyril Breay ja Frank Buck, 1950-luvun lopusta alkaen rodun kehittymistä auttoi myös Brian Nuttall. Nämä kolme kasvattajaa lisäsivät rodun suosiota, pitäen sen kuitenkin työkoirana ja tekivät siitä ulkonäöltään yhtenäisemmän.
Ensimmäiset patterdalenterrierit vietiin Yhdysvaltoihin 1970-luvun lopussa, jossa sen tunnusti vuonna 1993 roduksi Patterdale Terrier Club of America. UKC tunnusti rodun vuonna 1995.
Historia > Nykytilanne

Nykyään rotua on Britannian lisäksi myös muualla Euroopassa, Amerikassa, Australiassa ja Uudessa-Seelannissa sekä joitakin yksilöitä Afrikassa. Patterdale Terrier Club of Americalla on jäseniä neljästätoista eri maasta. Suomessa rodun kasvattajia on kymmenkunta.
Käyttötarkoitus

Patterdalenterrieri on alun perin kehitetty metsästykseen luolakoiraksi, ja suurin osa koirista on nykyäänkin työkoiria. Koiran tehtävä on ajaa saalis ulos luolasta tai tappaa se luolaan, jos se panee vastaan. Rodun alkuperämaassa Englannissa ja Walesissa tällaisten saaliiseen kiinni käyvien koirien käyttö on kielletty lailla vuonna 2004.
Patterdalenterrierin ensisijainen saaliseläin on alun perin ollut järvialueella lampaita uhkaava kettu. Lisäksi sen avulla on metsästetty myös muita alueen eläimiä, kuten rottia ja kaniineja. Yhdysvalloissa rotua on käytetty myös muun muassa villisian, amerikanmäyrän, metsämurmelin ja pesukarhun metsästykseen.
Patterdalenterrierin kanssa voi harrastaa myös muun muassa agilityä ja flyballia. Lisäksi on olemassa erilaisia luolakoirien taipumus- ja metsästyskokeita, joihin rotu soveltuu hyvin.
Broken-turkkinen patterdalenterrieri.
Black & tan värinen patterdalenterrieri.
Pälkäneen Katukappeli

| Pälkäneen Katukappeli> Pälkäneen helluntaiseurakunta |
| --- | --- |

Suuntautuminen:  helluntaiherätys
Kirkkokunta:  itsenäinen
Perustettu:  2009
Pastori:  Seppo Aapa
Pääkirkko:  Keskustie 5 36600 Pälkäne
Aiheesta muualla
Sivusto
Infobox OKNimi-testi OK: 
Pälkäneen Katukappeli eli Pälkäneen helluntaiseurakunta on Pälkäneellä toimiva helluntaiseurakunta. Seurakunta on perustettu vuonna 2009. Seurakunnan toimitilat sijaitsevat Pälkäneen keskustassa Keskustiellä.
Seurakunnan toimintaan kuuluvat jumalanpalveluste lisäksi sanan ja rukouksen illat sekä Hyvän sanoman illat. Lisäksi seurakunta järjestää Hope-nuorteniltoja ja pyhäkoulua. Seurakunta tukee lähetystyötä Fida Internationalin kautta.
Porrashissi

Porrashissi, jonka lava on käännettynä.
Niin sanottu porrasnostin.
Porrashissi on portaisiin asennettava laite, jonka avulla liikuntavammaiset voivat nousta ja laskeutua portaita pitkin. Varsinainen porrashissi on lava, johon voidaan ajaa pyörätuolilla, mutta niin sanottu porrasnostin on liikkuva istuin.
Porrashissi liikkuu johdeputken tai -kiskon varassa, ja kisko voidaan asentaa esimerkiksi portaikon seinään tai kaiteisiin. Porrashissi voidaan asentaa portaisiin, joissa portaan leveys on vähintään 1 000–1 300 millimetriä. Portaikon mahdollisen välitasanteen pitää olla myös yhtä leveä, jotta taso mahtuu kääntymään. Paikassa, jossa porrashissiin mennään, pitää olla vapaa tila, jotta pyörätuolia käyttävä henkilö pystyy kääntymään vapaasti. Porrashissin taso on usein kääntyvä, ja se voidaan kääntää käytön jälkeen seinää vasten.
Aiheesta muualla

Kuvia tai muita tiedostoja aiheesta porrashissi Wikimedia Commonsissa
Pälksaaren rautatieasema

Pälksaari (Päl, ratakm 540+753) oli Karjalan tasavallassa luovutetulla alueella sijainnut rautatieliikennepaikka, joka oli suomalaisten aikaan Pälkjärven rautatieaseman alainen laituri.
Pälksaari perustettiin samannimiseen kyläkeskukseen vuonna 1897 ja liikennepaikka esiintyi ensimmäistä kertaa aikatauluissa vuonna 1899. Liikennepaikalla on ollut laiturirakennus ja yksinkertainen ratavartijan talo. Pälksaari sijaitsee nykyään rajavyöhykkeellä.
Pulkka

Ahkion vetoa hiihtäen
Pulkka on ahkiota muistuttava, nykyään muovista valmistettu vedettävä tai mäenlaskuun käytettävä kulkuväline, jota käytetään pääsääntöisesti talvella joko lumessa tai jäällä. Mäenlasku pulkalla on suosittua erityisesti lasten keskuudessa. Jos pulkkaan on kiinnitetty naru, voidaan sitä käyttää myös tavaroiden kuljetukseen vetämällä pulkkaa narulla perässä.
Suomessa erotetaan nykyään useimmiten toisistaan käsitteet ahkio ja pulkka. Ahkio viittaa isompaan ja kantavampaan, hyötykäyttöön tarkoitettuun vedettävään välineeseen, kun taas pulkka tarkoittaa yleensä pienempää, lähinnä lasten mäenlaskuvälinettä. Monissa muissa kielissä, kuten ruotsissa, norjassa, saksassa ja ranskassa pulkka-sanan johdannainen tarkoittaa ahkiota.[lähde? ]
Tunnetuimpia pulkkamalleja Suomessa oli Sarvis Oy:n vuonna 1967 markkinoille tullut suhteellisen kapea ja profiililtaan keulaan päin nouseva pulkka. Ahkion suunnitteli teknikko Esa Viita. Orthexin suosituin mäenlaskuväline on perinteinen ahkio, jota on valmistettu Lohjalla vuodesta 1966. Kesäkuussa 2021 Orthex myi Wiittalle lumileluliiketoimintansa, johon kuului muun muassa pulkat.
Pulkkailu Suomessa

Suomen pisin pulkkamäki sijaitsee Saariselällä, jossa on järjestetty Pulkkamäen MM-kisoja. Mäki on 1200 metriä pitkä.
Porpoise-luokka (Britannia)

| Porpoise |
| --- | --- |


Tekniset tiedot
Uppouma:  2 080 t (pinnalla) 2 450 t (sukelluksissa)
Pituus:  88 m
Leveys:  8,10 m
Syväys:  5,5 m
Koneteho:  2 x dieselmoottoria 1 650 hv 2 x sähkömoottoria 12 000 hv
Nopeus:  12 solmua (pinnalla) 17 solmua (sukelluksissa)
Miehistöä:  71
Aseistus
Meritorjunta:  8 x 21" torpedoputkea
Porpoise-luokka oli Britannian kuninkaallisen laivaston kahdeksan sukellusveneen muodostama alusluokka. Alukset oli alun perin suunniteltu partioveneiksi ja lopulta ne luokiteltiin hyökkäysveneiksi. Luokka oli kuninkaallisen laivaston ensimmäinen toisen maailmansodan jälkeen suunniteltu sukellusveneluokka ja niiden suunnitteluun vaikutti Britannian käyttöönottamista Saksan laivaston tyypin XXI sukellusveneistä saadut kokemukset.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Porpoise | Vickers, Barrow-in-Furness | 15. kesäkuuta 1956 | 25. huhtikuuta 1956 | 16. huhtikuuta 1958 | uponnut maalilaivana 1985 |
| HMS Rorqual | Vickers | 15. tammikuuta 1955 | 5. joulukuuta 1956 | 24. lokakuuta 1958 | romutettu 1977 |
| HMS Narwhal | Vickers | 15. maaliskuuta 1956 | 25. lokakuuta 1957 | 4. toukokuuta 1959 | uponnut maalilaivana 3. elokuuta 1983 |
| HMS Grampus | Cammell Laird, Birkenhead | 16. huhtikuuta 1955 | 30. toukokuuta 1957 | 19. joulukuuta 1958 | romutettu 1980 |
| HMS Finwhale | Cammell Laird | 18. syyskuuta 1956 | 21. heinäkuuta 1959 | 19. elokuuta 1960 | romutettu 1988 |
| HMS Cachalot | Scotts Shipbuilding and Engineering Company, Greenock | 1. elokuuta 1955 | 11. joulukuuta 1957 | 1. syyskuuta 1959 | romutettu 1980 |
| HMS Sealion | Cammell Laird | 5. kesäkuuta 1958 | 31. joulukuuta 1959 | 25. heinäkuuta 1961 | romutettu 1990 |
| HMS Walrus | Scotts | 12. helmikuuta 1958 | 22. syyskuuta 1959 | 8. helmikuuta 1961 | myyty 1987 |
Puelchen kieli

| Puelche |
| --- | --- |
Muu nimi:  Gününa-Küne
Tiedot
Alue:   Argentiina
Ajoitus:  vuoteen 1934 asti
Puhujia:  sammunut
Sija:  ei 100 suurimman joukossa
Kielitieteellinen luokitus
Kielikunta:  isolaattikielet
ISO 639-3:  pue
 Ohje 
Puelche on Argentiinassa puhuttu isolaattikieli. Se sammui vuonna 1934, kun viimeinen kieltä äidinkielenään puhuva henkilö, nainen nimeltä Trruúlmani, kuoli. Kielellä ei ollut kirjallista standardia.
Pixie Lott

| Pixie Lott |
| --- | --- |
 Pixie Lott maaliskuussa 2014.
Henkilötiedot
Syntynyt: 12. tammikuuta 1991 (ikä 33) Lontoo, Englanti
Ammatti:  laulaja-lauluntekijä, näyttelijä, tanssija
Muusikko
Taiteilijanimi:  Pixie Lott 
Laulukielet:  englanti
Aktiivisena:  2006–
Tyylilajit:  pop, R&B, soul, dancepop
Soittimet:  laulu, piano
Levy-yhtiöt:  Mercury Records Interscope Records
Aiheesta muualla
Kotisivut
  [ Muokkaa Wikidatassa ] [ ohje ]  
Pixie Lott (oikealta nimeltään Victoria Louise Lott, s. 12. tammikuuta 1991 Lontoo, Englanti) on englantilainen laulaja-lauluntekijä, näyttelijä ja tanssija. Hänen debyyttisinglensä ”Mama Do (Uh Oh, Uh Oh)” julkaistiin kesäkuussa 2009, ja se meni suoraan Britannian singlelistan ykköseksi.
Vuonna 2010 Lott oli ehdokkaana kolmessa BRIT Awards -palkintokategoriassa.
Diskografia > Albumit

Turn It Up (2009)
Young Foolish Happy (2011)
Diskografia > Singlet

”Mama Do (Uh Oh, Uh Oh)” (2009)
”Boys and Girls” (2009)
”Cry Me Out” (2009)
”Gravity” (2010)
”Turn It Up” (2010)
”Broken Arrow” (2010)
”All About Tonight” (2011)
”What Do You Take Me For?” (mukana Pusha T) (2011)
”Kiss the Stars” (2012)
”Nasty” (2014)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive)
Pixie Lott Last.fm:ssä (englanniksi)
Pixie Lott Internet Movie Databasessa. (englanniksi)
Pixie Lott Discogsissa. (englanniksi)
Puer aeternus

Puer aeternus (lat. Ikuinen lapsi) on psykologinen sairaus, joka ilmenee aikuisen (yleensä miehen) haluttomuutena tai kykenemättömyytenä kehittyä aikuiseksi henkisellä tasolla.[lähde? ] Sairaudesta käytetään myös nimeä Peter Pan -syndrooma, joka juontaa Peter Pan -nimiseen satuolentoon, joka ei halua kasvaa aikuiseksi.
Ormont-Dessus

| Ormont-Dessus |
| --- | --- |
 Ormont-Dessusin keskustaajamaa eli Les Diableretsin kylää.
 vaakuna

 Ormont-Dessus
 Koordinaatit: 46°21′10″N, 7°9′9″E 
Valtio:   Sveitsi
Kantoni:  Bernin kantoni
Hallintoalue (District):  Aigle
Pinta-ala:  
 – Kokonaispinta-ala:  61,65 km²
Korkeus:  1 005–3 210 m
Väkiluku (31.12.2022)  (vakituiset asukkaat):  1 424
 – Väestötiheys:  23 as./km²
 
 www.ormont-dessus.ch/  
Infobox OKVirheellinen NIMI-arvo: 
Ormont-Dessus on kunta Sveitsissä, Vaud’n kantonin kaakkoisnurkassa. Vuoden 2015 lopussa kunnassa oli 1 481 vakinaista asukasta. Kunnan pinta-ala on noin 62 neliökilometriä.
Maantiede

Maantieteellisesti kunta sijaitsee Bernin Alpeilla sekä Grande Eau -joen varrella. Asutus on keskittynyt muutamaan kylään, joista suurin on kunnan keskustaajama Les Diablerets; muita isoimpia ovat Vers l'Eglise, Le Rosex ja Les Aviolats. Kunnan korkein vuori on Les Diablerets -vuorten korkein huippu Sommet des Diablerets (3 210 m mpy.). Muita korkeita vuoria ovat muun muassa Becca d'Audon (3 123 m) ja Sex Rouge (2 971 m).
Talous

Matkailu on alueen pääelinkeino: kunta on Les Diablerets -matkailualueen keskus.
Liikenne

Ormont-Dessusiin johtaa maantie kolmesta suunnasta: lännestä Aiglesta itään Col du Pillon -solan (1 546 m mpy.) yli Saanen laaksoon, Gsteigin kautta Gstaadiin sekä lounaasta Col de la Croix -solan yli Ollonista.
Aiheesta muualla

Busset-Henchoz, Mary-Claude: Ormont-Dessus (Sveitsin historiallisen tietosanakirjan web-sivut) Historisches Lexikon der Schweiz (HLS).  6.5.2010. Bern:  Stiftung HLS. (saksaksi), (ranskaksi), (italiaksi)
Kuvia tai muita tiedostoja aiheesta Ormont-Dessus Wikimedia Commonsissa
Punainen planeetta (mixtape)

| Punainen planeetta Heikki Kuula |
| --- | --- | --- |

Mixtapen tiedot
 Julkaistu: elokuu 2008
 Tuottaja(t): Bleakk, Kuikki Heela, Roitzu, Ällistysmies
 Tyylilaji: rap
Heikki Kuulan muut julkaisut
| PLLP 2008 | Punainen planeetta 2008 | Blacksuami 2010 |
Punainen planeetta on rap-artisti Heikki Kuulan elokuussa 2008 julkaistu mixtape.
Kappaleet

ASEnne – 3.25
Nukkumatti korjaa – 3.28
Ainut lapsi – 2.34
Popcorn – 3.14
Runosuolihuuhtelu – 2.21
Isi itkee (Heikki-mix) – 3.56
Niille naisille – 3.49
Mun pojan mutsi – 3.16
Mielikuvittaja – 2.40
Silmäys – 4.37
Täysi kyy – 3.52
Kakkulat kaupan – 2.22
ASEnne (Remix) – 3.42
Biitit

Bleakk: 1, 2, 10 ja 11
Kuikki Heela: 3, 4, 5, 6, 7, 8 ja 9
Roitzu: 12
Ällistysmies: 13
Punapaidoista huuhkajiksi

| Punapaidoista huuhkajiksi – Suomen jalkapallomaajoukkueen historia |
| --- | --- |

Alkuperäisteos
Kirjailija:  Antti Eerola
Kieli:  suomi
Genre:  tietokirjallisuus
Kustantaja:  Siltala
Julkaistu:  2015
Ulkoasu:  sidottu/nidottu
Sivumäärä:  362
ISBN:  9789522342508
Löydä lisää kirjojaKirjallisuuden teemasivulta
Punapaidoista huuhkajiksi – Suomen jalkapallomaajoukkueen historia on toimittaja ja tietokirjailija Antti Eerolan kirjoittama vuonna 2015 julkaistu jalkapalloaiheinen tietokirja, jonka on kustantanut Siltala. Kirja kertoo Suomen jalkapallomaajoukkueen vaiheet sen ensimmäisestä ottelusta vuodelta 1911 nykypäivään. Kirjassa on lyhyt selostus jokaisesta maajoukkueen ottelusta ja pieni kuvaus joistakin maajoukkueen tärkeimmistä tai mielenkiintoisimmista pelaajista ja valmentajista kautta aikojen.
Kirjan graafisen suunnittelun on tehnyt Tuula Mäkiä.
Punaotsamaki

| Punaotsamaki |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Heimo::  Makit Lemuridae
Suku::  Ruskomakit Eulemur
Laji::  rufus
Kaksiosainen nimi
 Eulemur rufus  (Audebert, 1799) 
 Punaotsamakin levinneisyys
Katso myös
   Punaotsamaki Wikispeciesissä   Punaotsamaki Commonsissa 
Infobox OKVirheellinen NIMI-arvoIUCN-testi OK: 
Punaotsamaki (Eulemur rufus) on Madagaskarin saarella elävä makilaji. Vuoteen 2001 asti lajia pidettiin tavallisen ruskomakin (E. fulvus) alalajina, minkä jälkeen se luokiteltiin omaksi lajikseen.
Punaotsamaki painaa 1–6 kg. Sen pää ja vartalo ovat yhteensä 40-48 cm pitkät, häntä 45-55 cm. Uros ja naaras ovat aivan eri väriset. Uros on vihertävänharmaa, naaras selkäpuolelta punaruskea vatsapuolelta oranssinsävyinen.
Punaotsamaki elää Madagaskarin kuivissa lehtimetsissä. Sitä on tavattu myös lepäämässä mangroveissa.
Oswald Mosley

| Oswald Mosley |
| --- | --- |

Lancasterin herttuakunnan kansleri
 1929 – 1930  
Monarkki:  Yrjö V
Edeltäjä:  Ronald McNeill
Seuraaja:  Clement Attlee
Henkilötiedot
Syntynyt: 16. marraskuuta 1896 Lontoo, Englanti
Kuollut: 3. joulukuuta 1980 (84 vuotta)
Ammatti:  sotilas, poliitikko
Arvonimi: baronetti
Puoliso:  Cynthia Mosley (1920–1933) Diana Mitford
Tiedot
Puolue:  Konservatiivipuolue Työväenpuolue New Party British Union of Fascists (1932–1940) Union Movement (1948–1980)
Sotilaspalvelus
Sotilasarvo:  luutnantti
Oswald Ernald Mosley (16. marraskuuta 1896 Lontoo – 3. joulukuuta 1980 Pariisi) oli brittiläinen hävittäjälentäjä, poliitikko ja kuudes vuonna 1720 perustetun baronetin tittelin haltija. Hän perusti vuonna 1932 British Union of Fascists -puolueen ja myöhemmin vuonna 1948 Union Movement -puolueen. Toisen maailmansodan aikana hän oli vuodet 1940–1943 internoituna.
Elämäkerta

Mosley syntyi Lontoossa 16. marraskuuta 1896. Hänen vanhempansa olivat sir Oswald Mosley (1874–1928) ja Maud Mosley (1874–1950). Pariskunta päätyi myöhemmin asumuseroon aviomiehen uskottomuuden vuoksi.
Mosley pelkäsi lapsena hevosia, mutta alkoi myöhemmin nauttia poolon pelaamisesta. Opiskellessaan Winchesterin sisäoppilaitoksessa hän oli myös taitava nyrkkeilijä ja miekkailija, mutta ei erityisen lahjakas opiskelija.